CELEX: 32012R0103
Language: fi
Date: 2012-02-07 00:00:00
Title: Komission täytäntöönpanoasetus (EU) N:o 103/2012, annettu 7 päivänä helmikuuta 2012 , tiettyjen tavaroiden luokittelusta yhdistettyyn nimikkeistöön

9.2.2012   
            
            
               FI
            
            
               Euroopan unionin virallinen lehti
            
            
               L 36/17
            
         KOMISSION TÄYTÄNTÖÖNPANOASETUS (EU) N:o 103/2012,
   annettu 7 päivänä helmikuuta 2012,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitettyjen tavaroiden luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt; näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92 (2) 12 artiklan 6 kohdan mukaisesti edelleen kolmen kuukauden ajan käyttää sellaisia sitovia tariffitietoja, jotka jäsenvaltioiden tulliviranomaiset ovat antaneet tavaroiden luokittelusta yhdistettyyn nimikkeistöön mutta jotka eivät ole tämän asetuksen säännösten mukaisia.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Jäsenvaltioiden tulliviranomaisten antamia sitovia tariffitietoja, jotka eivät ole tässä asetuksessa vahvistettujen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 7 päivänä helmikuuta 2012.
      
         
            Komission puolesta, puheenjohtajan nimissä
         
         Algirdas ŠEMETA
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  EYVL L 302, 19.10.1992, s. 1.
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Modulaarinen näyttöpaneeli (ns. LED-seinä), joka muodostuu useista valodiodimoduuleista, jotka ovat noin 38 ×38 × 9 cm:n kokoisia elementtejä.
                  Jokaisessa valodiodimoduulissa on punaisia, vihreitä ja sinisiä valodiodeja, ja jokaisen valodiodimoduulin resoluutio on 16 ×16 kuvapistettä, pisteväli 24 mm, kirkkaus 2 000 cd/m2 ja virkistystaajuus yli 300 Hz. Niissä on myös ohjauselektroniikkaa.
                  Paneeli esitetään yhdessä ohjausjärjestelmän kanssa, jossa on
                  
                              —
                           
                           
                              erilaisia tulosignaaleja (kuten CVBS, Y/C, YUV/RGB, (HD-)SDI tai DVI) hyväksyvä videoprosessori, joka mahdollistaa kuvan/videon skaalauksen näyttöpaneelin kokoon, ja
                           
                        
                              —
                           
                           
                              signaaliprosessori, joka mahdollistaa tulosignaalin muuntamisen kuvapisteiksi näyttöpaneelille.
                           
                        Prosessoitu signaali lähetetään signaaliprosessorista datanjakeluyksikköön valokaapeleilla. Datanjakeluyksikkö puolestaan lähettää datan näyttöpaneelin valodiodimoduuleihin.
                  Paneelia ei ole suunniteltu katseluun lähietäisyydeltä. Sitä käytetään urheilu-/viihdetapahtumissa, vähittäiskauppojen kylteissä jne.
               
               
                  8528 59 80
               
               
                  Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XVI jakson 4 huomautuksen sekä CN-koodien 8528, 8528 59 ja 8528 59 80 nimiketekstien mukaisesti.
                  Modulaarista näyttöpaneelia ja videoprosessorijärjestelmää pidetään XVI jakson 4 huomautuksessa tarkoitettuna yhtenä toiminnallisena yksikkönä, koska ne ovat erillisiä komponentteja, jotka on liitetty toisiinsa sähkökaapeleilla tai muilla laitteilla ja joiden on tarkoitus yhdessä toteuttaa selkeästi määritelty tehtävä.
                  Yksikkö pystyy näyttämään videokuvia erilaisista lähteistä, mikä on yksi nimikkeessä 8528 määritelty itsenäinen tehtävä.
                  Koska yksikkö pystyy näyttämään erityyppisiä videoita, sitä ei voida pitää sähkölaitteena, jonka tarkoitus on visuaalinen ilmaisu merkkien antamista varten. Siksi luokittelu ilmaisintauluna nimikkeeseen 8531 ei tule kyseeseen (ks. myös harmonoidun järjestelmän nimikettä 8531 koskevien selitysten D kohta).
                  Sen vuoksi yksikkö on luokiteltava muuna värimonitorina CN-koodiin 8528 59 80.